CELEX: 32018D0711(01)
Language: hr
Date: 2018-07-10 00:00:00
Title: Provedbena odluka Komisije оd 10. srpnja 2018. o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Côtes de Montravel (ZOI))

11.7.2018   
            
            
               HR
            
            
               Službeni list Europske unije
            
            
               C 243/3
            
         PROVEDBENA ODLUKA KOMISIJE
   оd 10. srpnja 2018.
   o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća
   (Côtes de Montravel (ZOI))
   (2018/C 243/03)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
   budući da:
   
               (1)
            
            
               Francuska je podnijela zahtjev za izmjenu specifikacije za naziv „Côtes de Montravel” u skladu s člankom 105. Uredbe (EU) br. 1308/2013.
            
         
               (2)
            
            
               Komisija je razmotrila taj zahtjev i utvrdila da su uvjeti utvrđeni člancima 93. do 96., člankom 97. stavkom 1., člancima 100., 101. i 102. Uredbe (EU) br. 1308/2013 ispunjeni.
            
         
               (3)
            
            
               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, u Službenom listu Europske unije trebalo bi stoga objaviti zahtjev za izmjenu specifikacije za naziv „Côtes de Montravel”,
            
         ODLUČILA JE:
   Jedini članak
   Zahtjev za izmjenu specifikacije za naziv „Côtes de Montravel” (ZOI) iz članka 105. Uredbe (EU) br. 1308/2013 nalazi se u Prilogu ovoj Odluci.
   U skladu s člankom 98. Uredbe (EU) br. 1308/2013 prigovor na izmjenu specifikacije iz prvog stavka ovog članka može se podnijeti u roku od dva mjeseca od datuma objave ove Odluke u Službenom listu Europske unije.
   
      Sastavljeno u Bruxellesu 10. srpnja 2018.
      
         
            Za Komisiju
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      PRILOG
      
         „CÔTES DE MONTRAVEL”
      
      
         AOP-FR-A0188-AM01
      
      
         Datum podnošenja zahtjeva: 10. rujna 2014.
      
      ZAHTJEV ZA IZMJENU SPECIFIKACIJE PROIZVODA
      1.   Pravila koja se primjenjuju na izmjenu
      
      Članak 105. Uredbe (EU) br. 1308/2013 – izmjena koja nije manja
      2.   Opis i obrazloženje izmjene
      
      2.1.   Zemljopisno područje proizvodnje
      
      Zemljopisno područje proizvodnje opisano u odjeljku IV. poglavlja 1. specifikacije proizvoda prošireno je na područje četiriju općina: Fougueyrolles, Nastringues, Saint-Antoine-de-Breuilh i Vélines te staru općinu Port-Sainte-Foy prije njezina spajanja s općinom Ponchapt. Te općine, koje se jednako tako nalaze na području proizvodnje ZOI-ja „Haut-Montravel” imaju pedološko-klimatske značajke identične značajkama zemljopisnog područja koje je prvotno određeno za ZOI „Côtes de Montravel” te slične nasade vinove loze. Ta izmjena usko je povezana s promjenama uvjeta proizvodnje kako bi se potvrdila mekoća bijelih vina koja nose ZOI „Côtes de Montravel”.
      Budući da su se općine dodane zemljopisnom području prethodno nalazile na području u neposrednoj blizini, potonje je izmijenjeno kako bi se te općine uklonile iz njega.
      Izmijenjena je točka 6. jedinstvenog dokumenta.
      Oznake „Côtes de Montravel” i „Haut-Montravel” nalaze se na istom području, sa zajedničkim prirodnim čimbenicima.
      Ljudski čimbenici čine razliku među tim oznakama. Naime, zbog izbora koje vinari donose u pogledu uzgoja vinove loze i berbe te stručnog znanja o proizvodnji dobivaju se dva različita proizvoda koja su već dugo utvrđena pod različitim nazivima.
      Znanje i umijeće vinogradara pretočeno je u drevnu tradiciju proizvodnje vina s ostatkom šećera i čuvanja vina, u kojima se nekad uživalo vrlo daleko od mjesta njihova podrijetla (osobito u sjevernoj Europi).
      S vremenom su vinari pokazali da su ovladali vođenjem svojeg vinograda i proizvodnjom vina kako bi unatoč klimatskim nesigurnostima dobili izrazito kvalitetna meka bijela vina poznata pod nativima „Côtes de Montravel” i „Haut-Montravel”.
      U poglavlju 1. točki IV. podtočki 2. dodan je datum odobrenja izmjene određenog područja čestice unutar novodefiniranog zemljopisnog područja proizvodnje od strane nacionalnog nadležnog tijela.
      Ta točka ne utječe na jedinstveni dokument.
      2.2.   Izmjena teksta
      
      U poglavlju 1. točki VI. podtočki 1. alineji (b) riječ „pupova” zamijenjena je izrazom „rodnih pupova”: riječ je o uredničkom poboljšanju koje ne mijenja značenje prvotnog teksta.
      Izmijenjena je točka 6.a jedinstvenog dokumenta: izraz „10 pupova” zamijenjen je izrazom „10 rodnih pupova”.
      2.3.   Fizikalno kemijski parametri
      
      U poglavlju 1. točki VII. podtočki 2. o zrelost grožđa, prilagođene su prirodna volumna alkoholna jakost i najmanja stvarna volumna alkoholna jakost, točnije vrijednosti sad iznose 12 % umjesto 12,5 % odnosno 11 % umjesto 10,5 %.
      Točka IX. podtočka b. o analitičkim normama, udio fermentabilnog šećera povećan je s 51 g/l na 54 g/l. Ta točka ne utječe na jedinstveni dokument.
      Te su izmjene dio opisa karakteristika ZOI-ja „Côtes de Montravel” i potvrde mekoće tih vina.
      2.4.   Nasadi vinove loze i mješavina sorti
      
      U poglavlju 1. točki V. podtočki 2. o pravilima o udjelu sorti na poljoprivrednom gospodarstvu precizirano je: udio sorte Sémillon B veći je ili jednak 30 %. Ta sorta, koja uglavnom prevladava na području proizvodnje, ima izvrsna svojstva postizanja pretjerane zrelosti u uvjetima oceanske klime prisutnima na području proizvodnje.
      U poglavlju 1. točki IX. podtočki 1.a o mješavini sorti, najmanji udio glavne sorte vinove loze u mješavini porastao je s 50 % na 80 %. Određeno je i, slično kao u odredbi o nasadima vinove loze na poljoprivrednom gospodarstvu, da udio sorte Sémillon B u mješavini mora biti jednak ili veća od 30 %.
      Te su izmjene dio opisa karakteristika ZOI-ja „Côtes de Montravel” i potvrde mekoće tih vina.
      2.5.   Povezanost s podrijetlom
      
      Poglavlje 1. točka X. o povezanosti sa zemljopisnim područjem u skladu je s proširenjem zemljopisnog područja proizvodnje.
      JEDINSTVENI DOKUMENT
      1.   Naziv
      
      Côtes de Montravel
      2.   Vrsta oznake zemljopisnog podrijetla
      
      ZOI – Zaštićena oznaka izvornosti
      3.   Kategorije proizvoda od grožđa i vina
      
      
               
                  1.
               
               
                  Vino
               
            4.   Opis vina
      
      Riječ je o bijelim mirnim, mekim, elegantnim i nježnim vinima u kojima prisutnost fermentabilnog šećerâ nikada ne prikriva predivan tonus. Grožđe se bere prezrelo nakon lagane koncentracije na lozi. Da bi se proizvela za vrsta vina sa svježom i voćnom aromom, potrebna je mješavina sorti u kojoj su glavne sorte u većini. Nakon fermentacije udio fermentabilnog šećera iznosi od 25 g/l do 54 g/l. Ta vina nakon obogaćivanja ne premašuju ukupnu volumnu alkoholnu jakost od 14,5 %. Najmanja prirodna alkoholna jakost po volumenu tih vina iznosi 12 %.
      Opća analitička svojstva
      
                  Najveća ukupna alkoholna jakost (u % volumnog udjela)
               
               
                   
               
            
                  Najmanja stvarna alkoholna jakost (u % volumnog udjela)
               
               
                  11
               
            
                  Najmanji ukupni udio kiselosti
               
               
                   
               
            
                  Najveći udio hlapljivih kiselina (u miliekvivalentima po litri)
               
               
                   
               
            
                  Najveći ukupni udio sumporova dioksida (u miligramima po litri):
               
               
                   
               
            Norme predviđene u općim pravilima primjenjuju se na najveću ukupnu alkoholnu jakost, najmanji ukupni udio kiselosti, najveći udio hlapljivih kiselina, najveći ukupni udio sumporova dioksida.
      5.   Enološki postupci
      
      a.   
            Posebni enološki postupci
         
      
      
         Poseban enološki postupak
      
      Zabranjena je termička obrada ubranog grožđa pri temperaturi nižoj od –5 °C te upotreba tunela i komora za isušivanje. Zabranjena je upotreba komadića drva i zabranjeno je dodavanje tanina. Ta vina nakon obogaćivanja ne premašuju ukupnu volumnu alkoholnu jakost od 14,5 %. Uz te odredbe, u pogledu enoloških postupaka, potrebno je poštovati obveze koje su određene na razini općine te u ruralnom kodeksu „Code rural et de la pêche maritime”.
      
         Postupak uzgoja
      
      Najmanja gustoća sadnje vinove loze iznosi 5 000 trsova po hektaru. Razmak između redova ne smije biti veći od dva metra, a razmak između trsova u istom redu ne smije biti manji od 0,80 metara.
      Trsovi su rezani na sljedeće uzgojne oblike: uzgojni oblik „Guyot” u obliku kordonca „Royat” ili metodom kratke rezidbe.
      Trsovi imaju najviše 10 plodnih pupova.
      Navodnjavanje je zabranjeno.
      b.   
            Najveći urodi
         
      
      60 hektolitara po hektaru
      6.   Ograničeno područje
      
      Berba grožđa, proizvodnja i razvoj vina odvijaju se isključivo na području sljedećih općina u departmanu Dordogne: Bonneville-et-Saint-Avit-de-Fumadières, Fougueyrolles, Lamothe-Montravel, Montcaret, Montazeau, Montpeyroux, Nastringues, Port-Sainte-Foy-et- Ponchapt, Saint-Antoine-de-Breuilh, Saint-Méard-de-Gurçon, Saint-Michel-de-Montaigne, Saint-Vivien i Vélines
      7.   Glavne sorte vinove loze
      
      Sauvignon B, Muscadelle B, Sauvignon G, Semillon B
      8.   Opis povezanosti
      
      Ograničeno područje čestica sastoji se većinom od glineno-vapnenačkih dobro dreniranih čestica koje leže na visoravni i na padinama u potpunosti okrenutima na jug. Osim toga, te čestice na kojima se uzgaja vinova loza imaju tanka i isprana tla, ali s udjelom gline dostatnim da ne postoji rizik od učinaka suše tijekom ljeta. Pažljivo su odabrane kako bi se dobila optimalna kvaliteta grožđa za proizvodnju oznake „Côtes de Montravel”.
      Za proizvodnju vina s predmetnom oznakom potrebna je sadnja od 5 000 trsova po hektaru i niskom masom berbe po trsu. Tim strogim upravljanjem jamči se dostatno i rano sazrijevanje grožđa, što omogućuje njegovu dobru koncentraciju, a osobito za lokalne sorte svojstvene regiji kao što su muscadelle B, sauvignon B, sauvignon gris G te dodatno ondenc B, ali osobito sortu sémillon B koja često prevladava i ima izvrsna svojstva postizanja pretjerane zrelosti u uvjetima oceanske klime. Kako bi ispunili uvjete za ZOI „Côtes de Montravel” grožđe se bere nakon što postigne odgovarajući stupanj zrelosti, s udjelom šećera većim od 198 grama po litri mošta. Zabranjene su tehnike koncentracije hlađenjem ili tunelima i komorama za isušivanje. Isto tako, kako bi se bobice očuvale prije prešanja, zabranjena je upotreba kontinuiranog prešanja i strojeva s automatskim pražnjenjem s rotirajućom crpkom.
      Znanje i umijeće u tom području vinarima pretočeno je u drevnu tradiciju proizvodnje vina s ostatkom šećera kojom su izvrsno ovladali i proizvode meka ili slatka bijela vina visoke kvalitete koja su poznata pod nazivima „Côtes de Montravel” i „Haut-Montravel”.
      Vina s oznakom „Côtes de Montravel” bijela su mirna, meka, elegantna i nježna vina, ponekad slatka, u kojima prisutnost fermentabilnog šećera nikada ne prikriva predivan tonus. Da bi se proizvela vina s oznakom „Côtes de Montravel”, sa svježom i voćnom aromom, potrebna je mješavina sorti u kojoj su glavne sorte u većini. Maseni udio fermentabilnog šećera iznosi od 25 g/l i 54 g/l, što potvrđuje slatkoću tih vina, koja su ujedno baršunasta i gusta. Razlikuju se od bijelih vina s oznakom „Haut-Montravel”, koja je rezervirana za vina bogatijima fermentabilnim šećerom (više od 85 g/l) i proizvedenog od grožđa ubranog kad postane prezrelo uz moguće djelovanje plemenite plijesni (botrytisom cynerea).
      Prije nego što je filoksera napala vinograde, povijest ne govori mnogo o vinima „Côtes de Montravel” i spominju se tek vina „Montravel” općenito, bez navođenja radi li se o suhim vinima ili vinima s fermentabilnim šećerom. Godine 1903. Edouard Feret izradio je potpuni popis vinogradarstva u regiji Bergeracois u svojem djelu „Bergerac i njegova vina”. U njemu navodi sljedeće: „u kantonu Vélines bijela vina imaju poseban okus zahvaljujući kojem se razvrstavaju pod nazivom Côtes de Montravel. Riječ je o vinima izrazito bijele boje s vrlo profinjenim okusom, mekoćom i slatkoćom, često vrlo ugodnih nota.” Edouard Feret napominje i da su kvalitetna bijela vina Montcaret najbolja bijela vina „Côtes de Montravel” te da se razlikuju po vrlo profinjenom okusu i kvaliteti.
      9.   Osnovni dodatni uvjeti
      
      
         
            Veća zemljopisna jedinica
         
      
      
         Pravni okvir:
      
      Nacionalno zakonodavstvo
      
         Vrsta dodatnog uvjeta:
      
      Dodatne odredbe koje se odnose na označivanje
      
         Opis uvjeta:
      
      Na oznaci vina kontrolirane oznake izvornosti „Côtes de Montravel” može se navesti šire zemljopisno područje „Sud-Ouest”. Ta se veća zemljopisna jedinica može navesti na svim prospektima i posudama. Slova kojima se navodi ta veća zemljopisna cjelina ne smiju biti šira ni viša od slova kojima se navodi kontrolirana oznaka izvornosti.
      
         
            Područje u neposrednoj blizini
         
      
      
         Pravni okvir:
      
      Nacionalno zakonodavstvo
      
         Vrsta dodatnog uvjeta:
      
      Odstupanje u pogledu proizvodnje u ograničenom zemljopisnom području
      
         Opis uvjeta:
      
      Područje u neposrednoj blizini, određeno odstupanjem za proizvodnju i razvoj vina obuhvaća područja sljedećih općina:
      
                  —
               
               
                  Departman Dordogne: Bergerac, Le Fleix, Monfaucon, Saint-Laurent-des-Vignes.
               
            
                  —
               
               
                  Departman Gironde: Gardegan-et-Tourtirac, Gensac, Landerrouat, Les Lèves-et-Thoumeyragues, Pineuilh, Saint-Avit-Saint-Nazaire et Saint-Emilion.
               
            
         Upućivanje na objavu specifikacije
      
      https://info.agriculture.gouv.fr/gedei/site/bo-agri/historique/annee-2014/semaine-26